पाएं अपने शहर की ताज़ा ख़बरें और फ्री ई-पेपरडाउनलोड करें
सोमवार को जिले में पहली बार कोरोना से 28 वर्षीय युवती समेत 16 मरीजों की मौत हो गई। जबकि पहली बार एक ही दिन में 229 लोग पॉजिटिव मिले हैं। सबसे अधिक संगरूर ब्लॉक में 5, लौंगोवाल में 3, कोहरियां 3, शेरपुर, मालेरकोटला, सुनाम, भवानीगढ़ और अमरगढ़ में 1-1 मरीज ने दम तोड़ा है। चिंता इस बात की है अब कोरोना नौजवानों को भी मौत में मुंह में धकेल रहा है। 7 मृतकों की उम्र 28 वर्ष से लेकर 45 वर्ष तक की है। मई माह के हालात काफी डरावने है परंतु हमें डरना नहीं बल्कि सावधान रहना है क्योंकि मई के 3 दिनों में ही 38 लोगों की मौत हो गई है जबकि 619 लोग पॉजिटिव पाए गए हैं।
पॉजिटिव मरीजों में सबसे अधिक संगरूर ब्लॉक में 60, सुनाम 39, मालेरकोटला 38, धूरी 22, अमरगढ़ 15, शेरपुर 14, लौंगोवाल 11, कोहरियां 11, भवानीगढ़ 6, फतेहगढ़ पंजगराइयां 6, मूनक 4 और अहमदगढ़ में 3 पॉजिटिव मरीज मिले हैं।
मरने वालों में 35 से 40 साल तक के युवक भी शामिल
शेरपुर ब्लॉक के 56 वर्षीय व्यक्ति, मालेरकोटला के 40 वर्षीय युवक, कोहरियां के 57 वर्षीय व्यक्ति, संगरूर की 62 वर्षीय महिला, कोहरियां की 75 वर्षीय बुजुर्ग महिला, संगरूर की 35 वर्षीय युवती, कोहरियां की 35 वर्षीय युवती, भवानीगढ़ के 57 वर्षीय व्यक्ति संगरूर के 36 वर्षीय युवक, 32 वर्षीय युवती, लौंगोवाल की 46 वर्षीय महिला, लौंगोवाल के 62 वर्षीय बुजुर्ग, सुनाम की 47 वर्षीय महिला, संगरूर के 45 वर्षीय व्यक्ति, अमरगढ़ के 70 वर्षीय बुजुर्ग व लौंगोवाल की 28 वर्षीय युवती की मौत हुई है। अब जिले में मौतों का आंकड़ा 372 जबकि पॉजिटिव मरीजों का आंकड़ा 9214 तक पहुंच गया है। वहीं एक्टिव मरीजों की संख्या 1475 तक पहुंच गई है।
20 हजार डोज की डिमांड भेजी है : सिविल सर्जन
जिले में जहां कोरोना के आंकड़े लगातार डरा रहे हैं वहीं जिले में वैक्सीन भी समाप्त हो चुकी है। सिविल अस्पताल में वैक्सीन न होने की सूचना लगा दी गई है। अप्रैल में मार्च के 17081 के मुकाबले 77020 टीके लगाए गए हैं। सिविल सर्जन डॉ. अंजना गुप्ता ने बताया है कि वैक्सीन का स्टॉक खत्म है। 2 दिन की 20 हजार डोज की डिमांड भेजी गई है। कब पहुंचेगी इसकी सूचना नहीं है। डीसी दफ्तर में पब्लिक डीलिंग के काम 15 मई तक बंद किए गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva zho_Hant eng_Latn